Flytog

Et flytog er en jernbane som knytter en flyplass til sentrum av en by. Dette kan være egne ekspresstog (slik som det norske Flytoget), eller en eksisterende togrute eller -bane.
Dette kan være fjerntog, regiontog, intercitytog, lokaltog, t-bane eller bybane. Som regel befinner jernbanestasjonen seg i gangavstand fra terminalbygget, i selve terminalbygget, eller et stykke unna med busstilknytning.

Flytog i Norden
Stockholm-Arlanda lufthavn, fjerntog, lokaltog (pendeltåg) og dedikert flytog (Arlanda Express).
Københavns lufthavn, fjerntog, regiontog og metro.
Helsingfors-Vanda lufthavn, bane under bygging for lokaltog, klar 2014.
Kramfors lufthavn, regiontog til Västeraspby stasjon, med 2 km gratis taxitransfer.

Flytog i Norge
Oslo lufthavn, Gardermoen.  Gardermoen stasjon er en av Norges mest trafikkerte stasjoner. Flytoget har i dag Gardermoen som endestasjon og er en viktig tilbringer fra Lillestrøm, Oslo, Sandvika, Asker og Drammen, som fra 2009 er den andre endestasjonen. Vys lokaltog, intercitytog og fjerntog stopper også ved Gardermoen. Disse knytter byene nord for Gardermoen, Hamar og Lillehammer, til flyplassen. I tillegg binder Intercitytogene Gardermoen sammen med Torp og vestfoldbyene.
Trondheim lufthavn, Værnes betjenes av SJ Nord, som stopper ved Værnes holdeplass, lokalisert i gangavstand fra terminalbygget. Stasjonen har tog hver time til Trondheim, Levanger, Verdal og Steinkjer og enkelte ytterligere turer.
Sandefjord lufthavn, Torp betjenes av Vy, som stopper på Torp stasjon på Vestfoldbanen med egen skyttelbussforbindelse til terminalen.
Moss lufthavn, Rygge betjenes av Vy, som stopper på Rygge stasjon på Østfoldbanen med egen skyttelbussforbindelse til terminalen.
Bergen lufthavn, Flesland. Bybanen i Bergen har endestasjon på Flesland.

Referanser 

Jernbane
Luftfartsinfrastruktur